== ''Marens venner'' og ''Marens riddere'' ==
Marens popularitet blandt befolkningen har været stigende siden præsentationen i 1966. I juni [[2009]] blev lauget ''Marens Venner'' stiftet, der bl.a. fejrer mærkedagene 10. marts (datoen for offentliggørelsen) og [[19. juni]] (datoen for placeringen foran Det Gamle Rådhus). I 2009 blev der udskrevet en konkurrence med henblik på at få skrevet en hymne,<ref>{{cite news |url=https://www.youtube.com/watch?v=pkod89WRizs |title=Kvinde på kærre |work=youtube.com |date=17. juni 2013 |access-date=2. august 2016}}</ref> der ved særlige lejligheder bliver spillet af [[Holstebro Kirke]]s klokkespil.<ref>{{cite news |url=http://www.marensvenner.dk/marens-historie |title=Marens historie |work=marensvenner.dk |access-date=2. august 2006}}</ref> I sommerperioden går der [[vægter|kulturvægtere]] rundt i byen og fortæller om byens historie og kulturen i Holstebro. Vægterne bliver kaldt ''Marens riddere'' og slutter hver aften på torvet ved Det Gamle Rådhus, når Maren bliver sænket ned i sit underjordiske [[logi|nattelogi]]. Selvom Giacomettiskulpturen ''Pegende mand'' blev solgt på auktion i [[2015]] for en rekordsum på 950 millioner kroner, så er de fleste borgere i Holstebro ikke interesseret i at sætte Maren til salg, selvom der dog fortsat er kritiske røster der mener, at skulpturens kunstneriske værdi ikke er noget særligt, og at man i stedet burde anvende pengene, som et salg kunne indbringe, på at drive skoler og biblioteker.<ref name="information">{{cite news |url=https://www.information.dk/moti/2015/05/miraklet-holstebro |title=Miraklet i Holstebro |work=information.dk |date=23. maj 2015 |access-date=2. august 2016}}</ref>
Kunst Kultur